Bu Atun mau wong kendel, mula neng ngendi-endi ya numpak motor dhewe. Mobil ya ana, ning sing nganggo mung sing kakung, jare bu Atun seneng yen numpak motor, lincah lan bisa nyidhat dalan cilik-cilik. Tekan RS ya bisa nyambut gawe, malah bengi kuwi ana wong nglairke bayi nganti telu, dadi bu Atun ya kerja giat tenan. Tan kocapa antarane jam 3.30 (wis gagat esuk), sirahe sing dhek sore krasa mumet mau kok kumat maneh malah kepara nemen. Mula bu Atun pamit karo perawat sing tugas kono yen arep bali. Sidane tekan pinggiran kutha motore mak gedhendhel kaya diboncengi uwong.
